প্রস্তুতি ম্যাচে বিসিবি একাদশের হয়ে ১৩টি চার এবং একটি ছক্কার মারে মাত্র ১১৪ বলে ১০২ রান করেছেন সৌম্য। এমন মারকুটে শতকের মাধ্যমে কোনো বার্তা দিতে চেয়েছেন কি না, এমন প্রশ্নের উত্তরে জানালেন, তেমন কিছু ভেবে খেলেননি তিনি। ম্যাচ শেষে সাংবাদিকদের বলেন, ‘রান করলে দলে ফিরতে পারব এমন কিছু মাথায় ছিল না। সেই হিসেবে চাপমুক্ত হওয়ার কোনো ব্যাপার ছিল না। আমার কাছে এটি অন্যান্য ম্যাচের মতোই, যেখানে আমি ভালো খেলতে চেয়েছি। এজন্যই আমি ভালো খেলতে পেরেছি। ফর্মে না থাকার কারণে ভালো খেলার চাপ নেওয়ার চেয়ে মাঠে নিজেকে উপভোগ করা আমার জন্য বেশি গুরুত্বপূর্ণ।’